|  |
| --- |
| **NOTA INFORMATIVĂ**  **la proiectul Hotărîrii Guvernului**  **cu privire la alocarea mijloacelor financiare** |
| **1. Denumirea autorului şi, după caz, a participanților la elaborarea proiectului** |
| Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul a fost elaborat în conformitate cu prevederile art. 19 lit. g) şi art. 36 alin.(1) lit. b) din Legea finanțelor publice şi responsabilității bugetar-fiscale nr. 181/2014, pct. 6 şi pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, precum şi în conformitate cu procesul- verbal nr. 12-53-66-2213 din 25.03.2021 al ședinței Comisiei pentru Situaţii Excepționale a Republicii Moldova.  În perioada anului 2020 s-au produs un șir de situații excepționale (ploi torențiale, ploi torențiale cu vînt puternic și ploi torențiale cu grindină) care au afectat grav starea drumurilor în localitățile Coșernița, raionul Florești, Mileștii Mici, Țipala, Zîmbreni, Ruseștii Noi, Cigîrleni şi Puhoi din raionul Ialoveni, Baccealia şi Tocuz din raionul Căușeni, satul Cenac, raionul Cimișlia.  În acest sens, pentru restabilirea drumurilor afectate, Comisia a decis alocarea mijloace financiare în sumă de 5871835,00 lei. |
| **3. Principalele prevederi ale proiectului şi evidențierea elementelor noi** |
| Potrivit proiectului, urmare situațiilor excepționale (ploi torențiale, ploi torențiale cu vânt puternic și ploi torențiale cu grindină) din perioada anului 2020, se propune aprobarea alocării din fondul de intervenție al Guvernului a mijloacelor financiare în sumă de 5871835,00 lei, după cum urmează:  1) Consiliului sătesc Baccealia, raionul Căușeni – suma de 187,651 mii lei, pentru reabilitarea drumurilor locale afectate de ploi torențiale din perioada 01-03 mai 2020;  2) Consiliului sătesc Coșernița, raionul Florești – suma de 431,2 mii lei, pentru restabilirea drumurilor locale afectate de ploi torențiale din 17-21 iunie 2020;  3) Consiliului comunal Mileștii Mici, raionul Ialoveni – suma de 599,296 mii lei, pentru reabilitarea drumurilor comunale afectate de ploi torențiale însoțite de grindină din 4 și 7 iulie 2020;  4) Consiliului sătesc Puhoi, raionul Ialoveni – suma de 900,449 mii lei, pentru restabilirea drumurilor locale afectate de ploi torențiale din 20 iulie 2020;  5) Consiliului sătesc Cigîrleni, raionul Ialoveni – suma de 597,955 mii lei, pentru restabilirea drumurilor locale afectate de ploi torențiale din lunile iunie - iulie 2020;  6) Consiliului sătesc Tocuz, raionul Căușeni – suma de 661,963 mii lei, pentru reabilitarea drumurilor locale afectate de ploi torențiale cu grindină din lunile iunie-iulie 2020;  7) Consiliului comunal Țipala, raionul Ialoveni – suma de 855,322 mii lei, pentru restabilirea drumurilor locale afectate de ploi torențiale din 8 octombrie 2020;  8)Consiliului comunal Zîmbreni, raionul Ialoveni **–** suma de320,67 mii lei, pentru restabilirea drumurilor locale afectate de ploi torențiale din 8 octombrie 2020;  9) Consiliului comunal Ruseștii Noi, raionul Ialoveni **–** suma de375,823 mii lei, pentru restabilirea drumurilor locale afectate de ploi torențiale din 17 octombrie 2020;  10) Consiliului sătesc Cenac, raionul Cimișlia **–** suma de941,506 mii lei, pentru restabilirea drumurilor locale afectate de ploi torențiale cu vînt puternic din 29 septembrie 2020. |
| **4. Fundamentarea economico-financiară** |
| Implementarea prezentei hotărîri va implica cheltuieli financiare, din fondul de intervenție al Guvernului, în sumă totală de 5871835,00 lei. |
| **5. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera ca consecință necesitatea amendării altor acte normative. |
| **6. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul hotărîrii Guvernului cu privire la alocarea mijloacelor financiare a fost plasat pe pagina web oficială a Ministerului Afacerilor Interne www.mai.gov.md, în directoriul *Transparența*,secțiunea *Consultări publice*. |

**Secretar general al ministerului Ianuş ERHAN**